Slegte wense keer terug - Dis Ekke
Slegte wense keer terug
Posted by HesterLeyNel on 2017-03-23 30 Comments
In opvolg op my blog Tjorts my ou pêl, wou ek darem net laat weet die bottel Eno vrugtesout is terug, ietwat verniel (kyk na die tandmerke aan die onderkant), maar onoopgemaak en nog propvol. Die bouers het dit gevind op die heel boonste balkon van ons gebou.
Die Eno bottel wat jy teruggekry het is vrek snaaks, ek sou graag die ou diewe se gesig wou sien as hulle dit geproe het. Ek share grepe van die goed wat ek hier lees op ander platforms, maar gee darem altyd die mense erkenning daarin. Ek wens jy wil nou weer meer permanent terugwees.
Ons trek die 5de April na die “beskawing” toe en Telkom sweer hoog en laag dat ons die 7de April ordentlike datalyne gaan hê. Ons het so ‘n week of twee nodig om in te settle en agterstallige werk in te haal, so ek hoop om by einde April weer “teenwoordig” te wees.
Waar op die aarde kom jy aan al jou pittighede, Hester! Het jy iewers ñ geheime biblioteek vol??? Ek moes nou vir jou sit en lag.☺
Ek is ‘n Namakwalander – ons het almal grootgeword met groot storievertellers rondom ons. Ons het saans om die kaggelvuur (of as dit nie heeltemal so koud was nie om die ou primussie) ‘n kring gevorm om na stories te luister. Ek wonder of dit nog so is in die platteland. Dit was die grootste hartseer in my lewe dat ek my kinders in stede moes grootmaak.
Ek kan jou glo! Watter dorp, Hester?
Ek het skoolgegaan in Springbok, maar my pa het vir die O’kiep Copper Company gewerk en ons het altyd in een van die omringende myndorpe gewoon, afhange waar hy besig was met sy bouery.
Werklik ñ ware Namakwalander. Goeie ou dae.
Soms is daai (my) slegte wense maar ietwat kommin, loop sommer so kaalvoet-vuilvoet terug in my lewe in, trek nie eers slippers aan soos jou boek s’n nie!
Jy’s ‘n beter mens as ek. Ek gaan nooit leer om ‘n wag voor my mond te plaas nie.
Jy moet die bottel raam om te wys dat slegte tye ook verby gaan!
Ek dink jy moet daai botteltjie Eno maar diep begrawe. Net vir veiligheid! 😁
Ek het hom weer langs die wasbak neergesit. Ek is nuuskierig om te sien of hulle dit weer wil skaai. Hierdie outjies is slim en leer vreeslik vinnig. As ons iets wil wegsteek, sit ons dit binne-in die kombuiskas se laaie wat hulle nie kan ooptrek nie. Die gewone kasdeure keer hulle nie.
Maak die botteltjie effens oop.
En nou gaan dit 70×7 keer na my toe terugkom. Ai toggie!
Dalk is dit maar goed dat apie nie die bottel oopgekry het nie…die tjortsery het dalk in jou woonstel plaasgevind!😳😬
Eisj! nie daaraan gedink nie.
Heheheh – gelukkig dat die ou nie die bottel oopgebyt gekry het nie!
Ek het ‘n vermoede dat hulle nie een van die bottels oopgekry het nie, maar dis verbruikersgoedere wat spoedig nuwe base sou gekry het!
Sjaaim man. Uintjies en skerpioen maak die allerverskriklikste sooibrand. Aap se kind wou net ‘n bietjie verligting hê.
Uintjies en skerpioene, haha 😀 Hierdie wetsgeleerde goed eet verkieslik brood en vrugte.
Aapstreke op sy beste. Jy gaan hulle mis. Hoop nie die geslipperde slegte wens kom in die vorm van n hewige sooibrand terug nie
O nee, ek gaan hulle nie mis nie – hulle natuurlike habitat strek tot en verby die adres waarheen ons nou trek. Dit (soos sooibrand) is maar iets waarteen jy moet waak – hou die vensters toe en let op wat jy eet.
Eintlik ‘n jammerte dat hulle nie die bottel oopgekry het nie.Dit sou goeie beloning vir hulle skelm streek gewees het. Groter jammerte dat hulle nie toilette gebruik en jy dan elke keer voor hulle dit toilet gaan beset het nie.
Haha dit sou snaaks gewees het.
Lag ek nou vir jou!!